OpenLLM-France/wikimedia huggingface dataset:
# Antonio Mercero Santos

Antonio Mercero Santos (1969, Madrid) es un guionista espanyol, cocreador d'Hospital Central, una de les sèries més longeves del panorama televisiu espanyol. És fill del cineasta Antonio Mercero i germà del director de sèries de televisió Ignacio Mercero.

## Biografia

Llicenciat en Periodisme en la Facultat de Ciències de la Informació (1987-92). Santos Mercero, va començar els seus passos com a periodista seguint més tard al cinema i la televisió com a guionista. Va ser autor de "Dentro del Paraíso" i abans va treballar per a diferents sèries, entre elles la reeixida Farmacia de guardia, del seu pare.
Va ser periodista amb Manu Leguineche en l'agència Lid i Fax Press (1990-92) i col·laborador de La gaceta de los negocios a Nova York; responsable de cinema i vídeo en la revista ONOFF (1992-93).
En 1994, segons les seves paraules "passa del periodisme i es posa a escriure guions". Durant la dècada del 1990 va participar en sèries modestes com Señor Alcalde, En plena forma, Una de dos, i altres. En 1999 entra a Videomedia per fer Hospital Central. Crea la sèrie amb Jorge Díaz i Moisés Gómez. Després va coordinar els guions Lobos, ha escrit les novel·les El final del hombre i El caso de las japonesas muertas i un llibre de contes.
Pel que fa al cinema, va guanyar la bisnaga de plata al millor guió per 15 años y un día de Gracia Querejeta (2013) i el premi al millor guió al Festival de Cinema d'Espanya de Tolosa de Llenguadoc per Felices 140.
El 2021, sota el pseudònim Carmen Mola i juntament amb Agustín Martínez i Jorge Díaz, va guanyar el premi Planeta, dotat amb un milió d'euros, amb la novel·la "La bestia".

## Obra

* La caza. Monteperdido (2019)
* Hache (2019)
* Felices 140 (2015)
* Ciega a citas (2014)
* 15 años y un día (2013)
* El pacto (2010)
* MIR (2007-2008)
* Atropello (2006) (Telefilm)
* 7 días al desnudo (guionista)
* Lobos Serie de TV (guionista)
* Dentro del Paraíso (2005) Telefilm.
* Hospital Central (2001)
* Farmacia de guardia (1991)

## Referències

* ↑ Antonio Mercero dedica a su padre su primera novela, "La cuarta muerte", teinteresa.es, 9 de maig de 2012
* ↑ Antonio Santos Mercero: «En esta sociedad, el sexo se cuela por todas partes», La Razón
* ↑ Santos Mercero: "Se gana más pasta escribiendo guiones que noticias", abcguionistas,
* ↑ Antonio Santos Mercero: «En esta sociedad, el sexo se cuela por todas partes», La Razón, 29 d'octubre de 2018
* ↑ '15 años y un día' rentabiliza en taquilla la Biznaga de Oro de Málaga, Diario Sur, 15 de juny de 2013
* ↑ Palmarés del 20º Festival de Cine Español de Toulouse 2015
* ↑ «Carmen Mola, pseudònim de tres guionistes, guanya el Planeta, dotat amb un milió d'euros». 324cat. CCMA, 15-10-2021. [Consulta: 16 octubre 2021].
# Eruguera de Java

L'eruguera de Java (Coracina javensis) és una espècie d'ocell de la família dels campefàgids (Campephagidae) que habita boscos i sabanes de les terres baixes de Java i Bali.

## Referències

* ↑ «Eruguera de Java». Cercaterm. TERMCAT, Centre de Terminologia. Rev. 20/02/2021(català)
# Llengües itàliques

Les llengües itàliques són un grup centum del grup del nord-oest de les llengües indoeuropees. Està subdivit al seu torn en dues branques més: la sabèl·lica (osc-úmbrica) i la llatinofalisca (on es va originar el llatí, origen al seu torn de totes les llengües romàniques). Hi ha documents escrits d'aquestes llengües que daten del segle vi aC (Inscripció Duenos). El protoitàlic o llengua mare de la família s'hauria parlat al II mil·lenni aC. Aquest idioma hauria pogut descendir d'un idioma més antic, anomenat italo-cèltic, si bé hi ha controvèrsia entre els lingüistes sobre aquesta filiació.
Els idiomes més rellevants d'aquesta branca, a part del llatí, són l'osc (famós per les inscripcions de Pompeia), l'umbre (parlat al nord) i el falisc, una sèrie de llengües sabèl·liques poc documentades del centre d'Italia a més del picè meridional. Algunes d'aquestes llengües, en especial el llatí, presenten una forta influència d'altres llengües parlades a la zona, com ara l'etrusc.
Ja en l'antiguitat, el llatí substituí totes les altres llengües itàliques. En conseqüència, totes les llengües itàliques vives descendeixen del llatí, és a dir, són llengües romàniques. Dit altrament: el grup romànic és la forma viva actual del grup itàlic, que només té sentit invocar des del punt de vista històric.
Una altra llengua també considerada itàlica és el lusità, que alguns també inclouen en les llengües celtes.

## Classificació
### Llengües latinofalisques

* Falisc †
* Sícul †
* Llatí †
** Llengües romàniques
*** llengües romàniques occidentals
**** llengües iberorromàniques (castellà, portuguès, gallec, asturlleonès, aragonès i mossàrab †)
**** llengües occitanoromàniques (català i occità)
**** llengües gal·loromàniques (francès, llengües d'oïl i arpità)
**** llengües retoromàniques (romanx, ladí, friülés)
**** llengües gal·loitaliques (llombard, piemontès, lígur, emilià-romanyol, vènet, istriot)
**** Sard
*** llengües romàniques orientals
**** llengües italoromàniques (italià, romanec, cors, napolità, sicilià)
**** llengües balcoromàniques (romanès, aromanès, meglenoromanès, istroromanès, dàlmata †)

### Llengües oscoúmbriques

* Grup osc
** Osc †
** Marruquí †
** Vestí †
** Pelign †
** Sabí †
* Grup umbre
** Umbre †
** Marsi †
** Eques †
** Volsc †
** Hèrnic †
** Picè †
** Presamnita †

### Llengua venètica

* Venètic †

## Referències

* ↑ Quiles, Carlos. A storm of words. Academia Prisca, 2019. ISBN 978-1-072-03529-9 [Consulta: 21 febrer 2021].
# Associació de Disminuïts Físics d'Osona

L'Associació de Disminuïts Físics d'Osona (ADFO) és una associació creada la dècada del 1980 a Vic (Osona) que treballa per la millora de les condicions de vida de les persones amb discapacitat física de la comarca d'Osona. El divendres 9 de maig de 2008 es va inaugurar la nova seu de l'entitat a l'edifici d'Hotel d'Entitats de Vic. La presidenta de l'associació el 2008 era Núria Codina.
Per fomentar l'atenció integral de la dependència l'entitat duu a terme diverses activitats. El 2006 van fer un concert de música clàssica. El 2008 va promoure una exposició al Museu de l'Art de la Pell de Vic dins la campanya Avancem entre barreres El 2015 va realitzar 15 activitats en aquest sentit. El 2016 va impulsar el concert benèfic Vine a cantar cançons dels Beatles amb Trau al Teatre Atlàntida de Vic.

## Referències

* 1 2 «L'Associació de Disminuïts Físics d'Osona ha inaugurat aquest divendres la nova seu a Vic». Vilaweb, 14-05-2008 [Consulta: 9 gener 2017].
* ↑ «L'Associació de Disminuïts Físics d'Osona organitza un concert per recaptar diners destinats al servei que ofereix a 3.100 afectats». 324, 16-11-2006 [Consulta: 9 gener 2017].
* ↑ «L'Associació de Disminuïts Físics d'Osona organitza un concert solidari a Vic». Diari de la Discapacitat, 02-02-2016 [Consulta: 9 gener 2017].
# Emirà

L'emirà és una cultura del paleolític superior que es va desenvolupar al llevant mediterrani vers el 50.000-40.000 BP. Es tracta de la més antiga de les cultures del paleolític superior conegudes i sembla correspondre a les etapes inicials de l'expansió dels humans moderns des de l'Àfrica cap a Europa i l'Àsia, a través del Pròxim Orient.

## Període emirà

La cultura emirana es va desenvolupar aparentment a partir del mosterià local. No s'hi observa un trencament, ja que manté nombrosos elements del levalloise mosterià. A l'emirà hi apareix la punta típica local anomenada emireh. La punta d'Emireh és un tipus d'eina del paleolític superior, identificada per primera vegada a la cultura emirana. Es van utilitzar nombroses eines de fulla lítica, incloent ganivets corbats similars als que es troben a la cultura châtelperroniana de l'Europa occidental.
L'emirà va acabar evolucionant cap a l'ahmarià, encara de tradició levallois, però amb algunes influències aurinyacianes. Més tard, tota aquesta tradició cultural desembocarà a la cultura aurinyaciana llevantina (abans anomenada anteliana).
Segons l'arqueòloga britànica Dorothy Garrod, les puntes emireh, aparegudes a diversos llocs de Palestina, és el tret distintiu d'aquesta cultura.

## Referències

* ↑ Bosch, 2015.
* ↑ Rabett, 2012, p. 80.
* ↑ Copeland i Wescombe, 1965, p. 48 i 50.
* ↑ Shea, 2013, p. 154.
* ↑ Binford i Binford, 2008, p. 54.

## Bibliografia

* Binford, Sally R.; Binford, Lewis Roberts. Archeology in Cultural Systems (en anglès). New Jersey: Aldine Transaction, 2008. ISBN 9780202362373.
* Bosch,, Marjolein D. «New chronology for Ksâr 'Akil (Lebanon) supports Levantine route of modern human dispersal into Europe» (en anglès). Proceedings of the National Academy of Sciences of the United States of America, 112, 25, 2015. DOI: 10.1073/pnas.1501529112. PMC: 4485136.
* Copeland, Lorraine; Wescombe, P. Inventory of Stone-Age sites in Lebanon (en anglès). Imprimerie Catholique, 1965.
* Rabett, Ryan J. Human Adaptation in the Asian Palaeolithic: Hominin Dispersal and Behaviour during the Late Quaternary (en anglès). Cambridge University Press, 2012. ISBN 9781139560801.
* Shea, John J. Stone Tools in the Paleolithic and Neolithic Near East: A Guide. (en anglès). Cambridge: Cambridge University Press, 2013. ISBN 9781107006980.
# EUPM

L'EUPM (sigles en anglès de la Missió Policial de la Unió Europea) va ser una missió de la Unió Europea a Bòsnia i Hercegovina que va ajudar a les organitzacions policials locals, i va ser una de diverses Missions de Policia de la Unió Europea a tot el món. Va ser la primera missió emesa per la UE en el marc de la Política Exterior i de Seguretat Comuna. L'EUPM va ser el successor del Grup de Tasques de la Policia Internacional de les Nacions Unides a Bòsnia i Hercegovina (part de la Missió de les Nacions Unides a Bòsnia i Hercegovina (UNMIB), el mandat de la qual va finalitzar el desembre de 2002. (Resolució 1396)
L'EUPM va actuar sota la coordinació del Representant especial de la Unió Europea, que també servia com a Alt Representant per Bòsnia i Hercegovina.
La missió va finalitzar el 30 de juny de 2012.

## Missió

L'EUPM va ajudar a establir una força policial sostenible, professional i multiètnica. Va ajudar a la policia local, combatent a gran escala el crim organitzat de la màfia bosniana i ajudant a la reforma policial.
L'EUPM es va iniciar l'1 de gener de 2003 per un període inicial de tres anys. Després de la invitació de les autoritats bosnianes, la UE va decidir establir una missió policial de seguiment amb un mandat i una mida modificats. L'EUPM II va durar dos anys (de l'1 de gener de 2006 fins al 31 de desembre de 2007). Va supervisar, assessorar i inspeccionar les forces de policia de BiH d'acord amb tres pilars principals, és a dir, el suport al procés de reforma de la policia, l'enfortiment de la responsabilitat policial i el suport a la lluita contra la delinqüència organitzada.
A la fi de 2007, la missió de la policia de la UE es va estendre durant dos anys més (de l'1 de gener de 2008 al 31 de desembre de 2009). Durant aquests dos anys, la missió va continuar el seu treball en relació amb els tres pilars mateixos, amb especial èmfasi en la lluita contra la delinqüència organitzada. L'EUPM també va dedicar una atenció especial a reforçar la cooperació entre la policia i els fiscals.

## Referències

* ↑ «Mission facts and figures». Arxivat de l'original el 2007-05-27. [Consulta: 7 maig 2018].
* ↑ «21/06/2012 EU closes BiH police mission». Europolitics.info, 21-06-2012. Arxivat de l'original el 2014-02-22. [Consulta: 29 juny 2012].
* ↑ Irina Smirnova-Godoy (europolitics.info). «EU closes BiH police mission», 21-06-2012. Arxivat de l'original el 2014-02-22. [Consulta: 7 maig 2018].

## Enllaços externs

* Dominik Tolksdorf The Difficulties of the European Union in Supporting the Europeanization of Bosnia and Herzegovina EU Frontier Policy Paper, Budapest: Center for EU Enlargement Studies – Central European University, 2011
# Derrick Grant

Derrick Grant (Hawick, 19 d'abril de 1938 - 10 de novembre de 2024) fou un jugador i entrenador de rugbi escocès, principalment conegut per jugar i entrenar a la selecció escocesa.
Grant disputà 14 partits com a flanker amb Escòcia entre 1965 i 1968, aconseguint anotar un assaig. El 1966 fou convocat pels British and Irish Lions en una gira realitzada per Austràlia i Nova Zelanda, tot i que no va participar en cap partit.
El seu club era el Hawick RFC, on després de jugar hi va entrenar, convertint-se en un dels més exitosos del club, durant la dècada de 1970 i 1980, adjudicant-se cinc títols de lliga consecutius. També va entrenar la selecció escocesa als anys '80..
El seu germà, Oliver Grant, també va jugar a la selecció escocesa.

## Referències

* ↑ Griffiths, John. The Phoenix Book of International Rugby Records. Londres: J. M. Dent & Sons Ltd, 1987, p12:15. ISBN 0-460-07003-7.
* ↑ Griffiths, page 2:30-2:31
| Precedit per: Colin Telfer | Entrenador de la Selecció de rugbi d'Escòcia 1985-1988 | Succeït per: Ian McGeechan |
# Eruguera de McGregor

L'eruguera de McGregor (Malindangia mcgregori) és una espècie d'ocell de la família dels campefàgids (Campephagidae) i única espècie del gènere Malindangia (Mearns, 1907).

## Hàbitat i distribució

Habita els boscos de les muntanyes del nord de Mindanao, a les Filipines meridionals.

## Referències

* ↑ «Eruguera de McGregor». Cercaterm. TERMCAT, Centre de Terminologia. Rev. 20/03/2021 (català)
# Associació de Futbol de Malawi

L'Associació de Futbol de Malawi (anglès: Football Association of Malawi; FAM) és la institució que regeix el futbol a Malawi. Agrupa tots els clubs de futbol del país i es fa càrrec de l'organització de la Lliga malawiana de futbol i la Copa. També és titular de la Selecció de futbol de Malawi absoluta i les de les altres categories.
Va ser fundada el 1966.
* Afiliació a la FIFA: 1967
* Afiliació a la CAF: 1968

## Referències

* ↑ Malawi Arxivat 2018-06-03 a Wayback Machine. at the FIFA website.
* ↑ Malawi at CAF Online

## Enllaços externs

* Associació de Futbol de Malawi - Lloc web oficial
# Emissor

L'emissor és la persona o màquina que emet o distribueix un missatge perquè arribi a un o més receptors. És l'individu que pensa què vol comunicar i com, per això tria el canal i el codi adequat. En telecomunicacions a vegades es distingeix entre font i transmissor dintre de l'emissió: la font és la persona que crea i codifica el contingut i el transmissor l'aparell a través del qual ho fa, per exemple un telèfon. Sempre hi ha una intenció en emetre el missatge, sigui informar d'un fet, transmetre els propis pensaments o emocions o complir amb una tasca requerida per l'interlocutor. Segons aquesta intenció, l'emissor decideix quin tipus de discurs (si és llenguatge verbal) escull.

## Referències

* ↑ Julià Gelida, Eduard Lluís «Introducción a la gestión de los recursos humanos». Universitat de Barcelona (UB Virtual), 2003 [Consulta: 21 setembre 2014].

## Vegeu també

* Comunicació visual intencionada
# Pòntia comuna

La pòntia comuna (Pontia daplidice) és una espècie de lepidòpter papilionoïdeu de la família dels pièrids (Pieridae) present als Països Catalans.

## Distribució

Es distribueix pel nord d'Àfrica (incloent-hi les illes Canàries), sud-oest d'Europa, sud-est de Turquia, l'Orient Mitjà, oest i sud de l'Iran fins a l'Afganistan, el Kazakhstan i el Tadjikistan. Es troba a tota la península Ibèrica i a les illes Balears.

## Hàbitat

Divers, allà on hi hagi la planta nutrícia de l'eruga. Aquesta última s'alimenta preferentment de Reseda, però també de moltes altres plantes, com Sisymbrium, Erysimum, Sinapis, Lepidium, Iberis, Raphanus, Moricandia, etc.

## Període de vol

Polivoltina, vola durant tot l'any a les Canàries i entre març i octubre a Europa, segons la localitat. Hibernació com a pupa.

## Referències

* ↑ «Noms de papallones | TERMCAT». [Consulta: 26 febrer 2025].
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 24 gener 2014].
* 1 2 3 4 Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.
* ↑ «Pontia daplidice» (en anglès). [Consulta: 6 febrer 2014].

## Enllaços externs

* Biodiversidad Virtual (castellà)
* Waste Magazine (castellà)
* European Butterflies (anglès)
# Eruguera de les Andaman

L'eruguera de les Andaman (Coracina dobsoni) és una espècie d'ocell de la família dels campefàgids (Campephagidae). Habita boscos i sabanes de les illes Andaman.

## Referències

* ↑ «Eruguera de les Andaman». Cercaterm. TERMCAT, Centre de Terminologia. Rev. 20/02/2021
# Associació de Futbol de Zàmbia

L'Associació de Futbol de Zàmbia (anglès: Football Association of Zambia; FAZ) és la institució que regeix el futbol a Zàmbia. Agrupa tots els clubs de futbol del país i es fa càrrec de l'organització de la Lliga zambiana de futbol i la Copa. També és titular de la Selecció de futbol de Zàmbia absoluta i les de les altres categories.
Va ser fundada el 1929.
* Afiliació a la FIFA: 1964
* Afiliació a la CAF: 1964

## Referències

* ↑ «‘Set up women's football league’ | Times of Zambia: The Official Website». Times.co.zm. Arxivat de l'original el 2013-12-03. [Consulta: 1r desembre 2013].
* ↑ Zambia Arxivat 2018-06-22 a Wayback Machine. at the FIFA website.
* ↑ Zambia at CAF Online

## Enllaços externs

* Associació de Futbol de Zàmbia - Lloc web oficial
# Emmotllatge

L'emmotllatge o emmotllament és el procés artificial que experimenta qualsevol material que li implica un canvi de forma. En aquest procés hom pot utilitzar materials com la plastilina, ferro, coure, or, silicona, etc. El motlle és un aparell utilitzat en aquesta tècnica.

## Vegeu també

* Cera perduda
* Escultura
* Emmotllament en arena verda
* Emmotllament per transferència
* Injecció de polímers
* Motllura

## Referències

* «Emmotllatge». Gran Enciclopèdia Catalana. Barcelona: Grup Enciclopèdia Catalana.
# E Center

L'Maverik Center és un estadi d'hoquei sobre gel i futbol americà indoor situat a la ciutat de West Valley (Utah, Estats Units).
L'estadi fou inaugurat el 21 de setembre de 1997 i fou la seu de la competició d'hoquei sobre gel, juntament amb el Peaks Ice Arena, durant la celebració dels Jocs Olímpics d'Hivern de 2002 realitzats a Salt Lake City.
Actualment és la seu dels Utah Grizzlies (equip d'hoquei sobre gel) i dels Utah Blaze (equip de futbol americà), si bé les seves instal·lacions també són utilitzades per a la pràctica del bàsquet, boxa i lluita, així com de concerts de música.

## Enllaços externs

* (anglès) Portal Arxivat 2010-03-25 a Wayback Machine.
# Dart (llenguatge de programació)

Dart, en ciències de la computació, és un llenguatge de programació de propòsit general originàriament desenvolupat per Google i després aprovat com a estàndard per l'Ecma (ECMA-408). Dart s'empra per a construir aplicacions per a mòbils, servidors, webs i també per a la internet de les coses (IoT). Dart és de codi obert i està sot la llicència BSD.

## Història

Al 2010, Lars Bak i Kasper Lund, dos informàtics de Google que treballaven amb el motor JavaScript V8, van intentar crear un nou llenguatge de programació per la web, anomenat Spot, destinat a crear aplicacions web a gran escala, creient que JavaScript no era adequat per a aquest tipus de projectes. Partint d'aquesta proposició van crear el projecte Dash, que es va convertir en Dart.
El 12 d'octubre de 2011, Lars Bak i el seu col·laborador Gilad Bracha van donar a conèixer Dart al públic a la conferència GOTO d'Aarhus (Dinamarca). Dart es presentava com una alternativa a JavaScript en termes de programació web, i també estava previst que el navegador Google Chrome el registrés per poder interpretar aquest llenguatge de forma nativa.
El 14 de novembre de 2013 va veure la llum la versió 1.0 del kit de desenvolupament Dart.
El juny de 2014, Dart es va convertir en l'eina estàndard d'Ecma, l'organització que va estandarditzar també ECMAScript, la base de JavaScript.
A principis del 2015, els desenvolupadors van anunciar que s'havia abandonat la idea d'integrar Dart a Chrome i que ara volien centrar els seus esforços en compilar-lo amb JavaScript, cosa que suggerí una desviació de l'objectiu original.

## Arquitectura

* Dart és orientat a objectes, definida per classes, heretatge simple.
* Sintaxi similar al llenguatge C que pot compilar a llenguatge JavaScript.
* Suporta interfícies, mixins, classes abstractes, reifies generics i tipat opcional.

## Editors

DartEditor és el primer editor llançat per Google (novembre de 2011) per escriure aplicacions Dart. És un editor lleuger de codi obert que inclou totes les eines necessàries per desenvolupar, analitzar i depurar les aplicacions. Permet crear i editar els fitxers i gestionar els directoris dels projectes i suporta ressaltat de sintaxi i auto-completat de codi.
A més és possible navegar i buscar qualsevol element que necessitis de l'API de Dart, així com establir punts de control i depurar (fer debug).
Dos anys després (novembre de 2013) l'equip de desenvolupadors anuncia que està treballant en Spark, un nou IDE basat en el navegador (és una Chrome app) per construir Chrome apps. Ha estat desenvolupat amb Dart i utilitza el framework Polymer.

## Exemples

* Visualitzar Hola món :
* Funció per a calcular la successió de Fibonacci :

## Referències

* ↑ Lardinois, Frederic «Google’s Dart programming language returns to the spotlight» (en anglès). TechCrunch, 13-11-2017.
* ↑ «Exploring the Dart Programming Language - Dice Insights» (en anglès). Dice Insights, 14-09-2017.
* ↑ «5 arguments for the success of Google Dart» (en anglès). JAXenter, 12-01-2016.
# Eruguera garsera

L'eruguera garsera (Lalage nigra) és una espècie d'ocell de la família dels campefàgids (Campephagidae).
Habita els boscos, terres de conreu i manglars de les illes Nicobar, sud de Tailàndia peninsular, Malaca Sumatra, incloent les illes Nias, Bangka i Belitung. Borneo, incloent les illes adjuntes. Oest de Java, incloent les illes Karimunjawa. Filipines.

## Referències

* ↑ «Eruguera garsera». Cercaterm. TERMCAT, Centre de Terminologia. Rev. 20/03/2021(català)
# Horacio López Usera

Horacio López Usera, més conegut com a Tato López (Montevideo, 22 gener de 1961) és un jugador i professor de bàsquet, periodista esportiu i escriptor uruguaià. L'any 2007 va publicar La vereda del destino, una autobiografia que combina memòries familiars, la seva trajectòria en el bàsquet fins a l'any 1984 i el seu primer viatge per l'Índia. Dos anys més tard va publicar Almas de vagar, un diari de viatge pel sud-est asiàtic i Amèrica Central, més alguns llocs d'Europa. Tots dos llibres han tingut diverses reedicions. Va rebre el Premi Bartolomé Hidalgo el 2007.

## Llibres

* 2007, La vereda del destino
* 2009, Almas de vagar
* 2009, La vereda del destino
* 2010, La fiesta inolvidable
* 2012, El camino es la recompensa
* 2013, Lo no dicho

## Referències

* ↑ La máquina de viajar (en castellà). Revista Freeway, agost 2007.
# Eruguera grisa

L'eruguera grisa (Ceblepyris caesius) és una espècie d'ocell de la família dels campefàgids (Campephagidae).
Habita la selva pluvial des de sud-est de Nigèria, sud-oest de Camerun, Illa de Bioko, sud-est del Sudan, Etiòpia i, cap al sud, a través del nord-est i est de la República Democràtica del Congo, Uganda, Ruanda, Burundi, Kenya, Tanzània, Malawi, est de Zimbabwe i Moçambic fins a les terres baixes del nord-est i est de Sud-àfrica al nord-est i est del Transvaal, Natal i l'est i sud de la Província del Cap.

## Referències

* ↑ «Eruguera grisa». Cercaterm. TERMCAT, Centre de Terminologia. Rev. 20/02/2021(català)
# Manuel Ferreira

Manuel Ferreira, conegut com a Nolo Ferreira, (22 d'octubre de 1905 - 29 de juliol de 1983) fou un futbolista argentí dels anys 20 i 30.
Amb la selecció argentina guanyà la medalla d'argent als Jocs Olímpics de 1928 i fou finalista del Mundial de 1930, on fou el capità de l'equip. També guanyà la Copa Amèrica el 1929 i la Copa Newton el 1927 i 1928.
Pel que fa a clubs, destacà a Estudiantes de La Plata, on formà una línia d'atac coneguda com Los Profesores al costat d'Alejandro Scopelli, Alberto Zozaya, Miguel Ángel Lauri i Enrique Guaita. També jugà a River Plate.

## Referències

* ↑ Perfil a sports-reference.com
* ↑ Argentina Copa America squads a rsssf
* ↑ Las luces del siglo La Nación

## Enllaços externs

* (castellà) Futbol Factory